भाजपा प्रदेश अध्यक्ष व स्थानीय सांसद डा. महेंद्रनाथ पांडेय ने कहा है कि देश में मोदी और प्रदेश में योगी सरकार गरीबों की आशाओं के अनुरूप कार्य कर रही है। छत विहीन गरीब परिवारों को आवास, चिकित्सा के लिए प्रति परिवार पांच लाख तक मुफ्त इलाज। शौचालय, उज्ज्वला योजना के तहत गैस कनेक्शन, दिव्यांगों को ट्राइसाइकिल आदि योजनाएं गरीबों के उत्थान को चलाई जा रही हैं। 2019 में सरकार बनने पर कोई गरीब ऐसा नहीं रहेगा जिसका अपना घर न हो। डा. पांडेय सैयदराजा के सुंडेहरा व भतीजा गांव में आयोजित जन चौपाल में बोल रहे थे।